Lepus arcticus

Kelinci Artik (Tulisan Jawi: کلينچي ارتيك) (Lepus arcticus), atau arnab kutub (Tulisan Jawi: ارنب قطب), ialah sejenis arnab yang cukup tersesuai dengan habitat kawasan kutub dan pergunungan. Kelinci Artik hidup dengan bulu yang tebal dan selalu menggali lubang ke bawah tanah atau salji untuk memanaskan diri atau tidur. Arnab Artik mempunyai telinga yang lebih panjang, berdiri lebih tegak, dan lebih pandai menjaga diri dalam keadaan sejuk berbanding arnab biasa. Seekor kelinci Artik boleh bersiar-siar atau berhimpit-himpit dengan arnab lain, tetapi selalunya dijumpai bersendirian, adakalanya bersama beberapa teman. Arnab Artik boleh berlari sepantas . Pemangsa utamanya ialah serigala artik.

Taburan 
Kelinci Artik tertabur di seluruh kawasan tundra di Greenland dan kawasan paling utara di Kanada dan juga Alaska. Di utara jauh, arnab menjadi putih pada musim sejuk agar berpadu dengan salji. Pada musim panas pula, tubuh dan kepala arnab ini menjadi perang kekelabuan untuk berpadu dengan lumpur dan batuan, tetapi kakinya kekal putih.

Saiz 
Pukul rata, arnab artik berukuran  panjangnya, dan beratnya .

Pemakanan 
Arnab Artik gemar mamakan tumbuhan berkayu, tetapi juga memakan tunas, beri, daun dan rumput. Pada awal musim panas, kelinci Artik memakan pokok bunga saxifraga ungu. Arnab ini kuat deria baunya dan boleh mengorek salji untuk mencari ranting dedalu. Semasa memakan tumbuhan, kelinci artik gemar berdiri ketika salji tidak lebat, supaya mudah mencari ranting atau tumbuhan yang gugur atas tanah untuk santapannya. Arnab ini bukan sahaja memakan tumbuhan, bahkan juga daging bangkai.

Pembiakan 
Kelinci betina boleh melahirkan sebanyak lapan ekor anak sekali. Anak kelinci ini tinggal dalam lingkungan tempat tinggal ibunya sehingga cukup matang untuk hidup sendiri.

Subspesies 
Spesies arnab ini terbahagi kepada empat subspesies:
 Lepus arcticus arcticus
 Lepus arcticus bangsii
 Lepus arcticus groenlandicus
 Lepus arcticus monstrabilis

Rujukan 

Lepus
Mamalia di Amerika Utara
Mamalia di Kanada
Fauna Greenland
Haiwan daratan Artik